ai4bharat/Pralekha huggingface dataset:
गृह आणि शहरी व्यवहार मंत्रालय
कोविड -19:. स्मार्ट शहरांमध्ये सार्वजनिक ठिकाणी निर्जंतुकीकरण
नवी दिल्ली, 9 एप्रिल 2020
सार्वजनिक स्थाने विशेषतः रस्ते, बाजारपेठा, खरेदीची दुकाने, सामाजिक केंद्रे, उद्याने, क्रीडांगणे, मैदाने तसेच रहिवाशी परिसरातल्या मोकळ्या जागा ही सर्व ठिकाणे सामाजिक जीवनाच्या दृष्टीने अतिशय महत्वाची आहेत.
कोविड-19 हा कोरोना विषाणूजन्य आजार असून श्वसनरोग आहे. हा आजार माणसं शिंकली, खोकली तर त्यामुळे उडणा-या तुषारांमुळे पसरतो. वेगवेगळ्या प्रकारच्या पृष्ठभागावर कोरोनाचे विषाणू बराच काळ टिकून राहतात. त्यामुळे अशा दूषित पृष्ठभागाशी थेट संपर्क आल्यास आजार संक्रमित होवू शकतो. मात्र या विषाणूंचा नायनाट करण्यासाठी रासायनिक जंतुनाशकांचा वापर करणे सर्वात परिणामकारक आहे. या प्रभावी उपायामुळेच सर्वजण संक्रमणापासून दूर राहू शकणार आहेत.
कोविड-19 उद्रेक हा जागतिक महामारी म्हणून घोषित करण्यात आली आहे. त्यावेळेपासून भारतीय शहरांमध्ये विशेषतः सार्वजनिक ठिकाणी ज्या स्थानी विषाणूचा प्रसार होण्याची शक्यता जास्त आहे, अशा क्षेत्रामध्ये स्वच्छता करण्यासाठी विशेष प्रयत्न केले जात आहेत. दि. 25 मार्च, 2020 पासून देशव्यापी लॉकडाऊन जाहीर झाल्यापासून बस, रेल्वे स्थानके, रस्ते, बाजारपेठा, रुग्णालयांचे परिसर, बँका, अशा सार्वजनिक स्थानांचे निर्जंतुकीकरण करण्यासाठी वेगवेगळ्या शहरांमध्ये नवनवीन पद्धती स्वीकारण्यात आल्या आहेत.
शहरातील प्रशसनाने अग्निशमन दलाशी सहकार्य करून संपूर्ण शहरामध्ये निर्जंतुकीकरणाच्या रासायनिक द्रव्याची फवारणी करण्याचे काम करण्यात येत आहे.
कोविड-19 प्रसार रोखण्यासाठी बंगलुरूमध्ये महानगरपालिकेचा कर्मचारी रस्त्यांच्या निर्जंतुकीकरणासाठी फवारणी करताना
आणखी एका शहरामध्ये निर्जंतुकीकरणासाठी सुरू असलेली फवारणी
शहरांमध्ये ताज्या भाजीपाल्यासारख्या जीवनावश्यक वस्तूंची उपलब्ध करून देण्यासाठी कृषी बाजारपेठांचे कामकाज सुरू करण्यात आले आहे. मात्र बाजारपेठांचा परिसर सुरक्षित आणि स्वच्छ रहावा यासाठी स्थानिक स्वराज्य संस्थांकडून उपाय योजना करण्यात येत आहेत. भाजी मंडई आणि इतर सार्वजनिक ठिकाणी हात धुण्याची सुविधा देण्यात येत आहेत.
सोडियम हायपोक्लोराईट वापरून सार्वजनिक स्थानांचे निर्जंतुकीकरणासारठी शहरांमध्ये नवीन प्रयोग करण्यात येत आहेत. याचे एक उदाहरण म्हणजे तिरूप्पूर येथे एक कृत्रिम निर्माण करून तो निर्जंतुक करून भाजीपाला आणि शेतीमाल ठेवण्यासाठी वापरण्यात आला. याचेच अनेक शहरांमध्ये अनुकरण केले जात आहे. अत्यावश्यक सेवांसाठी असलेल्या अनेक संस्थांनी निर्जंतुकीकरणासाठी स्वतंत्र कक्ष तयार केले आहेत.
चेन्नई, बंगलुरू, रायपूर आणि गुवाहाटी यासारख्या स्मार्ट शहरांनी आपल्याकडील अत्याधुनिक तंत्रज्ञान निर्जंतुकीकरणासाठी वापरले आहे. या शहरांमध्ये ज्या ठिकाणी माणसाला जावून निर्जंतुकीकरणाचे काम करणे अवघड आहे, अशा ठिकाणी ड्रोनच्या मदतीने निर्जंतुकीकरण केले आहे.
देशभरातल्या वेगवेगळ्या स्मार्ट शहरांनी निर्जंतुकीकरणासाठी कोणती पावले उचलली आहेत, याची अधिक माहिती घेण्यासाठी इथे क्लिक करावे-
G.Chippalkatti/S.Bedekar/P.Malandkar
(Visitor Counter : 600
आरोग्य आणि कुटुंब कल्याण मंत्रालय
राज्यांमधील वैद्यकीय ऑक्सिजनच्या दळणवळणावर कोणतेही बंधन घालू नये, असे केंद्रिय आरोग्य मंत्रालयाचे राज्य / केंद्रशासित प्रदेशांना निवेदन
प्रत्येक रुग्णालयात दाखल केलेल्या कोविड रुग्णाला ऑक्सिजन मिळेल याची खात्री करण्यासाठी राज्ये / केंद्रशासित प्रदेशांना जबाबदार धरले जाणार
केंद्रिय आरोग्य मंत्रालयाच्या माहितीनुसार, काही अधिनियमांतर्गत तरतूदींचा उपयोग करून ऑक्सिजन पुरवठ्याची आंतरराज्यीय वाहतूक रोखण्याचा प्रयत्न काही राज्य करीत आहेत, असे लक्षात आले आहे आणि राज्यात असलेल्या उत्पादकांना / पुरवठादारांना ऑक्सिजनचा पुरवठा केवळ राज्यातील रुग्णालयांपुरताच मर्यादित ठेवण्यास सांगण्यात येत आहे, असे लक्षात आले.
ही बाब लक्षात घेता, आरोग्य मंत्रालयाने कोविडमधील अत्यवस्थ रुग्णांच्या व्यवस्थापनासाठी रुग्णालयांमध्ये ऑक्सिजनचे महत्त्व पुन्हा सांगितले आहे. केंद्रिय आरोग्य सचिवांना राज्य / केंद्रशासित प्रदेशांना लिहिलेल्या पत्रात यावर भर दिला आहे की, कोविड – 19 च्या मध्यम आणि गंभीर प्रकरणांच्या व्यवस्थापनासाठी वैद्यकीय ऑक्सिजनचा पुरेसा आणि अखंडित पुरवठा करणे ही एक महत्त्वपूर्ण आवश्यकता आहे.
आरोग्य सचिवांनी राज्य / केंद्रशासित प्रदेशांना आवाहन केले आहे की, या ठिकाणी वैद्यकीय ऑक्सिजनची वाहतूक करण्यावर कोणतीही बंधने लादण्यात येणार नाहीत, हे सुनिश्चित करावे. प्रत्येक रुग्णालयात दाखल असलेल्या कोविड रुग्णाला ऑक्सिजन मिळेल याची खात्री करणे ही प्रत्येक राज्याची जबाबदारी आहे याची कठोरपणे अंमलबजावणी केली गेली आहे.
हे पुन्हा त्यांच्या लक्षात आणून दिले आहे की वैद्यकीय ऑक्सिजन ही एक आवश्यक सार्वजनिक आरोग्य वस्तू आहे आणि देशातील वैद्यकीय ऑक्सिजनच्या पुरवठ्यात येणाऱ्या अडथळ्याचा इतर भागातील कोविड – 19 या आजाराने ग्रस्त रुग्णांच्या व्यवस्थापनावर गंभीर परिणाम होऊ शकतो. शिवाय, काही मोठ्या ऑक्सिजन उत्पादक / पुरवठादारांकडे आधीपासून विद्यमान पुरवठा करार असून त्या कराराची पूर्तता करण्याचे कायदेशीर बंधन असलेल्या विविध राज्यांमधील रुग्णालये आहेत.
केंद्राच्या नेतृत्त्वाखाली कोविड व्यवस्थापनाची रणनिती उपचारांच्या मार्गदर्शक तत्वांच्या मानकांवर आधारित आहे. या मार्गदर्शक तत्त्वांनी रुग्णालयांसह सर्व कोविड सुविधांमध्ये वैद्यकीय सेवेची एकसमान आणि प्रमाणित गुणवत्ता सुनिश्चित करण्यात आली आहे. मध्यम आणि गंभीर रुग्णांसाठी पुरेसा ऑक्सिजन पुरवठा, अँटी कॉग्युलन्ट्सचे योग्य आणि वेळेवर प्रशासन आणि मोठ्या प्रमाणात उपलब्धता आणि स्वस्त, कार्टिकोस्टेरॉइट्स हे नियमानुसार कोविड – 19 थेरपीचा मुख्य आधार मानले जाऊ शकतात.
देशभर ऑक्सिजनच्या पुरेशा पुरवठ्यामुळे इतर उपायांसह एकत्रित रुग्णालयात दाखल मध्यम आणि गंभीर रुग्णांचे प्रभावी निदान करणे सक्षम झाले आहे. योग्य रणनितीचे धोरण स्वीकारल्यामुळे वाढत्या सक्रीय रुग्णांचा बरे होण्याचा दर आणि रुग्णांच्या मृत्यूचा दर  घटत आहे. आजपर्यंत 3.6 टक्के पेक्षा कमी सक्रीय रुग्ण ऑक्सिजन सहाय्यावर आहेत.
पंतप्रधान कार्यालय
दिनांक 26 डिसेंबर 2021 रोजी होणाऱ्या 'मन की बात' साठी पंतप्रधानांनी नागरिकांना त्यांचे विचार मांडण्यासाठी केले आमंत्रित
पंतप्रधान नरेंद्र मोदी यांनी रविवार दिनांक , 26 डिसेंबर 20210 रोजी होणाऱ्या ‘मन की बात’ या कार्यक्रमासाठी नागरीकांना त्यांचे विचार मांडण्यासाठी केले आमंत्रित आहे.
आपल्या ट्विटरसंदेशामध्ये पंतप्रधान म्हणाले आहेत;
" या महिन्याच्या 26 तारखेच्या #MannKiBaat मधे मांडण्यासाठी अनेक विषय  माझ्या समोर येत आहेत, हा कार्यक्रम 2021 सालामधील मन की बात चा अखेरीचा कार्यक्रम असेल. या इनपुट मध्ये अनेक भिन्न क्षेत्रे समाविष्ट झालेली आहेत आणि तळागाळापासून बदल घडवून आणण्यासाठी काम करणाऱ्या अनेक लोकांच्या जीवनप्रवासाचा उत्सव यातून साजरा केला जाईल, आपणही आपले विचार व्यक्त करा.
दूरसंचार आणि माहिती तंत्रज्ञान मंत्रालय
टपाल कार्यालयासाठी 100 टक्के कोअर बँकिंग प्रणाली सुनिश्चित करण्यासाठी अंमलबजावणी धोरणाबाबत अर्थसंकल्प पश्चात वेबिनारमध्ये चर्चा
ग्रामीण विकास मंत्रालयाच्या अखत्यारीतील वित्तीय आणि बँकिंग सेव पुरवण्यासाठी टपाल खात्याचे जाळे वापरण्याबाबत चर्चा
“लिव्हिंग नो सिटिझन बिहाइंड” या विषयावर अर्थसंकल्प पश्चात वेबिनारचे काल आयोजन करण्यात आले होते. देशातील सर्वच टपाल कार्यालयांमध्ये कोअर बँकिंग प्रणालीचा समावेश करण्याशी संबंधित अर्थसंकल्पीय घोषणा आणि आंतर-परिचालनक्षम टपाल कार्यालय खाती आणि त्याचा ग्रामीण गरीब विशेषतः महिलांच्या जीवनावर होणारा परिणाम यावर वेबिनारमध्ये चर्चा करण्यात आली.
पंतप्रधान नरेंद्र मोदी यांनी वेबिनारच्या उद्घाटन सत्राला संबोधित केले. ग्रामीण विकास आणि पंचायती राज मंत्री गिरीराज सिंह यांच्या अध्यक्षतेखाली "सर्व ग्रामीण गरिबांना विशेषतः महिलांना उपजीविकेचे पर्याय आणि वित्तीय सेवा सुलभरीत्या मिळण्याची हमी अंतर्गत "केव्हाही आणि कुठेही बँकिंग सेवा आणि टपाल कार्यालयाची आंतर -परिचालनक्षम खाती" या विषयावरील सत्र पार पडले. यात नीती आयोग आणि इतर संस्थांचे तज्ञ आणि देशाच्या विविध भागातून टपाल खात्याच्या योजनांशी संबंधित लोक आणि हित धारक मोठ्या संख्येने उपस्थित होते. टपाल कार्यालयाच्या खात्यांसाठी आंतर परिचालन सेवा पुरवण्याबरोबरच 100 टक्के कोअर बँकिंग प्रणाली सुनिश्चित करण्यासाठीच्या अंमलबजावणी धोरणावर यावेळी विस्तृत चर्चा झाली. ग्रामीण विकास मंत्रालयाच्या अखत्यारीतील वित्तीय आणि बँकिंग सेवा वितरणासाठी टपाल कार्यालयाचे नेटवर्क वापरण्याच्या शक्यतांचा शोध घेण्याच्या उपायांवरही सहभागी झालेल्या वक्त्यांनी चर्चा केली. पत पुरवठा, आर्थिक साक्षरता आणि आर्थिक समावेशाच्या एकूण उपलब्धी क्षेत्रात टपाल कार्यालय महत्वपूर्ण भूमिका बजावू शकते यावर नीती आयोगाचे तज्ज्ञ अजित पै यांनी भर दिला
वेबिनारमधील चर्चेतून निष्पन्न झालेल्या मुद्द्यांवर वेळेत अंमलबजावणी सुनिश्चित करण्यासाठी विभाग तपशीलवार आराखडा तयार करेल.
रेल्वे मंत्रालय
प्रवासी रेल्वेसेवा पूर्ववत सुरु होण्याबाबत प्रसार माध्यमातील बातम्यांच्या अनुषंगाने माध्यमांसाठी मार्गदर्शक सूचना
नवी दिल्ली, 10 एप्रिल 2020
प्रवासी रेल्वे वाहतूक पूर्ववत सुरु होण्याबाबतच्या बातम्या गेल्या दोन दिवसामध्ये माध्यमात झळकत आहेत. अमुक तारखेपासून किती गाड्या सुरु होतील याविषयीसुद्धा माध्यमांनी वृत्त दिले आहे.
माध्यमांना सूचित करण्यात येत आहे कि यासंबंधी अद्याप कोणताही निर्णय घेतलेला नसून त्याआधीच अशा प्रकारचे माध्यमांनी केलेले वृत्तांकन हे सध्याच्या परिस्थितीमध्ये लोकांमध्ये निष्कारण संभ्रम निर्माण करीत आहे.
माध्यमांना कळकळीची विनंती आणि सल्ला आहे कि त्यांनी खात्री केल्याशिवाय किंवा सत्यासत्यता पडताळल्याशिवाय बातम्या देऊ नयेत जेणेकरून असे संभ्रम निर्माण होणार नाहीत.
लॉकडाउननंतरच्या रेल्वे प्रवासासाठी रेल्वे संभाव्य प्रवाश्यांसह सर्व हितसंबंधितांसाठी योग्य तो निर्णय घेईल.
निर्णय झाल्यावर सर्व संबंधितांना तो कळविला जाईल.
G.Chippalkatti/V.Joshi/D.Rane
(
पंतप्रधान कार्यालय
नवरेह निमित्त पंतप्रधानांकडून शुभेच्छा
नवी दिल्ली, 22 मार्च 2023
पंतप्रधान नरेंद्र मोदी यांनी नवरेह निमित्त सर्वांना शुभेच्छा दिल्या आहेत.
पंतप्रधानांनी ट्विट केले;
नवरेहच्या विशेष सणानिमित्त माझ्या शुभेच्छा.”Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
नंदकुमारसिंग चौहान यांच्या निधनाबद्दल पंतप्रधानांकडून शोक व्यक्त
नवी दिल्ली, 2 मार्च 2021
पंतप्रधान नरेंद्र मोदी यांनी नंदकुमारसिंग चौहान यांच्या निधनाबद्दल शोक व्यक्त केला आहे.
एका ट्विटमध्ये पंतप्रधान म्हणाले, “खंडवा येथील लोकसभेचे खासदार नंदकुमारसिंग चौहान जी यांच्या निधनामुळे दु:खी झालो आहे. संसदीय कार्यवाही, संघटनात्मक कौशल्य आणि मध्य प्रदेशात भाजपाला बळकट करण्यासाठी केलेल्या प्रयत्नांमुळे ते स्मरणात राहतील. त्यांच्या कुटुंबीयांप्रती संवेदना. ओम शांती.”
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
आरोग्य आणि कुटुंब कल्याण मंत्रालय
भारतातील सक्रिय रुग्णसंख्येत सातत्याने घसरण सुरू; सक्रिय रुग्णसंख्या 179 दिवसानंतर 2.54 लाखांवर
गेल्या 7 दिवसांपासून दररोज 300 पेक्षा कमी मृत्यूची नोंद
नवी दिल्ली, 1 जानेवारी 2021
भारतातील सक्रिय रुग्णसंख्येत सातत्याने घसरण सुरू आहे. सक्रिय रुग्णसंख्या आज 2.54 लाखांपर्यंत खाली आली आहे. गेल्या 179 दिवसातील हा नीचांक आहे. 6 जुलै 2020 रोजी एकूण सक्रिय रुग्णसंख्या 2,53,287 इतकी होती.
भारताची सध्याची सक्रिय रुग्णसंख्या देशाच्या एकूण पॉझिटीव्ह रुग्णांच्या 2.47% आहे.
देशात दैनंदिन नवीन रुग्णसंख्या गेल्या काही दिवसात 20 हजाराच्या आसपास राहिली आहे. गेल्या 24 तासात नवीन रुग्णसंख्या 20,035 इतकी नोंदली गेली तर 23,181 रुग्ण गेल्या 24 तासात बरे झाले आहेत. गेल्या 35 दिवसात बरे झालेल्या रुग्णांची संख्या नवीन रुग्णसंख्येपेक्षा जास्त राहिल्यामुळे सक्रिय रुग्णसंख्येत घट दिसून येत आहे.
एकूण बरे झालेल्या रुग्णांची संख्या 99 लाखापर्यंत पोहचली आहे. बरे झाले रूग्ण आणि सक्रिय रुग्ण यामधील तफावत वाढत असून आता त्याने 96 लाखांचा आकडा पार केला असून ती 96,29,207 इतकी झाली आहे.
नवीन बरे झालेले रुग्ण आणि नवीन रुग्णसंख्या यातील तफावत वाढत असून त्यामुळे रुग्ण बरे होण्याच्या दरातही सुधारणा होऊन तो आज 96.8 टक्के इतका झाला आहे.
नवीन बरे झालेल्या रुग्णांपैकी 77.61% रुग्ण 10 राज्य/केंद्रशासित प्रदेशातील आहे.
केरळ मध्ये एका दिवसातील सर्वाधिक बरे झालेल्या रुग्णांची नोंद झाली असून 5376 नवीन रुग्ण बरे झाले आहेत. त्यापाठोपाठ महाराष्ट्रात 3612 तर पश्चिम बंगाल मध्ये 1537 रुग्ण बरे झाले आहेत.
नवीन रुग्णांपैकी 80.19% रुग्ण 10 राज्य/केंद्रशासित प्रदेशातील आहेत.
केरळमध्ये 5215 इतक्या सर्वाधिक दैनंदिन नवीन रुग्णांची नोंद झाली आहे त्याखालोखाल महाराष्ट्रात 3509 नवीन रुग्ण आढळले आहेत.
गेल्या 24 तासात 256 मृत्यूची नोंद झाली आहे. 80.47% मृत्यू दहा राज्य/केंद्रशासित प्रदेशातील आहेत.
महाराष्ट्रात सर्वाधिक 58 मृत्यूंची नोंद झाली केरळ आणि पश्चिम बंगालमध्ये अनुक्रमे 30 आणि 29 मृत्यूंची नोंद झाली.
गेल्या सात दिवसांपासून दैनंदिन मृत्यूची संख्या 300 पेक्षा कमी आहे. यामुळे मृत्युदर कमी राहिला असून सध्या तो 1.45 आहे.
देशातील एकूण मृत्यूंपैकी 63 टक्के मृत्यू हे महाराष्ट्र, तमिळनाडू, कर्नाटक, आंध्र प्रदेश आणि दिल्ली या पाच राज्यातील आहेत.
U.Ujgare/S.Tupe/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
नागरी उड्डाण मंत्रालय
चिपी विमानतळ आणि इतर विकासकामांचे नागरी उड्डाण मंत्री श्री सुरेश प्रभू यांच्या हस्ते 5 मार्च रोजी उद्घाटन
सिंधुदुर्ग विमानतळावरून हवाई सेवा लवकरच सुरु होणार
सिंधुदुर्ग येथील चिपी विमानतळाचे उदघाटन 5 मार्च रोजी नागरी उड्डाण मंत्री श्री सुरेश प्रभू यांच्या हस्ते महाराष्ट्राचे मुख्यमंत्री श्री देवेंद्र फडणवीस यांच्या उपस्थितीत होईल. तसेच यावेळी मत्स्यबीज केंद्र उदघाटन, मासेमारी बंदराचे भूमिपूजन, पोलीस कर्मचाऱ्यांसाठी मालकीचे घर वाटप, सीसीटीवी प्रकल्पाचे लोकार्पण , देवगड पवनचक्कीचे लोकार्पण, चांदा ते बांदा योजने अंतर्गत मच्छीमार बांधवांना जाळी वाटप तसेच बंधाऱ्याचे भूमिपूजन, विक्रमी तांदूळ उत्पादक शेतकऱ्यांचा सत्कार, श्रमयोगी योजना लाभार्थी कार्ड वाटप, प्रधानमंत्री किसान योजना लाभार्थी प्रमाणपत्र वाटप आदी कार्यक्रम ही केले जातील
विविध विमान वाहतूक कंपन्यांनी सदर विमानतळावरून सेवा देण्यासाठी उत्सुकता दर्शवली आहे. उडान योजने अंतर्गत सिंधुदुर्ग, पुणे आणि मुंबई, नाशिक यांना जोडणारे मार्ग मंजूर केले गेले आहेत.
सिंधुदुर्ग आणि रत्नागिरीचा विमानतळ सुरु झाल्याने उत्तर कर्नाटक आणि महाराष्ट्रचे विमानतळ जोडले जाऊन सुंदर किनारपट्टी लाभलेल्या कोकण क्षेत्रातील प्राचीन मंदिर आणि ऐतिहासिक किल्ल्यांचे पर्यटन सुलभ होईल तसेच कोकणासह, पश्चिम महाराष्ट्र आणि गोवा भागाचा विकास होण्यास मदत होईल.
येत्या काळात कार्गो हब आणि कोकणातील बंदरे या विमानतळाशी जोडण्याचा मानस असून चिप्पी विमानतळावरून हवाई वाहतूक  लवकरच सुरू होईल.
चिपी विमानतळ, सिंधुदुर्गची वैशिष्ट्ये:
- प्रकल्पाची एकूण किंमत 520 कोटी रुपये.
- नव्याने बांधलेल्या टर्मिनल बिल्डिंगमध्ये प्रति तास 400 प्रवासी आणि वार्षिक 10 लाख प्रवासी हाताळण्याची क्षमता आहे.
- एअरवेजची रनवे लांबी 2500 एम एक्स 45 एम आहे, जी A320 आणि B737 प्रकारच्या विमानासाठी उपयुक्त आहे.
- एप्रॉन, टॅक्सीवे, आयसोलोशन बे आणि सीमा भिंत पूर्ण झाली आहे.
- फायर स्टेशन आणि इतर संबंधित सुविधा पूर्ण केल्या आहेत. सुरक्षा केबिन आणि वॉच टॉवर देखील पूर्ण झाले आहेत.
आर्थिक व्यवहार विषयक मंत्रिमंडळ समिती
गहू किंवा मेसलिन पिठाच्या निर्यात धोरणात सुधारणा करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 25 ऑगस्ट 2022
पंतप्रधान नरेंद्र मोदी यांच्या अध्यक्षतेखाली झालेल्या आर्थिक व्यवहारविषयक मंत्रिमंडळ समितीच्या बैठकीत गहू किंवा मेसलिन पिठासाठी  निर्यात निर्बंध / बंदीतून वगळणाऱ्या धोरणात सुधारणा करण्याच्या प्रस्तावाला मंजुरी देण्यात आली.
प्रभाव:-
या मंजुरीमुळे आता गव्हाच्या पिठाच्या निर्यातीवर निर्बंध घालणे शक्य होईल. त्यामुळे गव्हाच्या पिठाच्या वाढत्या किंमतींना आळा बसेल. तसेच समाजातल्या सर्वात वंचित घटकांची अन्न सुरक्षा सुनिश्चित होईल.
अंमलबजावणी:-
या संदर्भात डीजीएफटी म्हणजेच परराष्ट्र व्यापार महा संचालनालय अधिसूचना जारी करतील.
पृष्ठभूमी:-
गव्हाचे सर्वात मोठे, प्रमुख निर्यातदार देश रशिया आणि युक्रेन हे आहेत. गव्हाच्या जागतिक व्यापारापैकी सुमारे एक चतुर्थांश व्यवहार हे दोन्ही देश करतात. या दोन देशांमध्ये सुरू असलेल्या लढाईमुळे जागतिक गहू पुरवठा साखळी विस्कळीत झाल्याने भारतीय गव्हाची मागणी वाढली आहे. यामुळे देशांतर्गत बाजारपेठेत गव्हाच्या दरामध्ये वाढ झाल्याचे दिसून आले. भारतातल्या 1.4 अब्ज लोकांची अन्न सुरक्षा सुनिश्चित करण्यासाठी मे, 2022 मध्ये गव्हाच्या निर्यातीवर बंदी घालण्याचा निर्णय घेण्यात आला.
तथापि, गव्हाच्या निर्यातीवर बंदी असल्यामुळे  गव्हाच्या पिठाची परदेशातल्या बाजारपेठांमध्ये मागणी वाढली आहे. या पिठाच्या भारतातून होणाऱ्या निर्यातीत एप्रिल-जुलै 2022 मध्ये 2021 मधल्या याच कालावधीच्या तुलनेत 200 टक्के वाढ नोंदवली गेली आहे.
आंतरराष्ट्रीय बाजारपेठेमध्ये गव्हाच्या पिठाला वाढत असलेल्या मागणीचा परिणाम म्हणजे देशांतर्गत बाजारपेठेमध्ये गव्हाच्या पिठाचे दर लक्षणीय वाढले.
यापूर्वी गव्हाच्या पिठाच्या निर्यातीवर बंदी किंवा निर्बंध न आणण्याचे धोरण होते. मात्र अन्न सुरक्षा सुनिश्चित करण्यासाठी आणि देशातील गव्हाच्या पिठाच्या वाढत्या किंमती नियंत्रणात रहाव्यात यासाठी गव्हाच्या पिठाच्या निर्यातीसंदर्भातल्या धोरणामध्ये आंशिक बदल करणे सरकारला आवश्यक बनले.
N.Chitale/S.Bedekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
भारताचा एकाच दिवसात कोविड प्रतिबंधक लसींच्या एक कोटीपेक्षा जास्त मात्रा देण्याचा नवा उच्चांक
कोविड प्रतिबंधक लसीकरण मोहिमेमध्ये गाठला महत्त्वाचा टप्पा
भारतातील समग्र कोविड-19 लसीकरण मोहिमेने 62 कोटी मात्रांचा टप्पा ओलांडला
रोगमुक्ती दर सध्या 97.56% वर
गेल्या 24 तासांत देशात 46,759 नव्या कोरोना बाधितांची नोंद
देशातील कोविड सक्रीय रुग्णांची संख्या एकूण रुग्णसंख्येच्या 1.10%
दैनंदिन पॉझिटीव्हिटी दर गेले 33 दिवस 3% पेक्षा कमी
नवी दिल्ली 28 ऑगस्ट 2021
लसीकरण मोहिमेतील अत्यंत महत्त्वाचा टप्पा गाठत देशातील नागरिकांना काल कोविड-19 प्रतिबंधक लसीच्या एकूण 1 कोटींहून जास्त मात्रा देण्यात आल्या. देशात गेल्या 24 तासांत, लसीच्या 1,03,35,290 मात्रा देण्यात आल्या असून आज सकाळी 7 वाजेपर्यंतच्या आकडेवारीच्या तात्पुरत्या अहवालानुसार, भारतातील लसीकरण मोहिमेत देण्यात आलेल्या कोविड प्रतिबंधक लसीच्या एकूण मात्रांच्या संख्येने 62 कोटी 29 लाखाचा  टप्पा पार केला. हे यश 67,19,042 लसीकरण सत्रांच्या आयोजनातून साध्य करण्यात आले.
आज सकाळी 8 वाजता प्राप्त झालेल्या तात्पुरत्या अहवालातील आकडेवारीनुसार, लसीच्या एकूण मात्रांच्या संख्येची गटनिहाय विभागणी खालीलप्रमाणे आहे:
|
|
HCWs
|
|
1st Dose
|
|
1,03,56,871
|
|
2nd Dose
|
|
83,25,399
|
|
FLWs
|
|
1st Dose
|
|
1,83,16,341
|
|
2nd Dose
|
|
1,29,59,237
|
|
Age Group 18-44 years
|
|
1st Dose
|
|
23,84,30,359
|
|
2nd Dose
|
|
2,46,73,492
|
|
Age Group 45-59 years
|
|
1st Dose
|
|
12,80,70,436
|
|
2nd Dose
|
|
5,23,07,413
|
|
Over 60 years
|
|
1st Dose
|
|
8,57,02,692
|
|
2nd Dose
|
|
4,38,46,894
|
|
Total
|
|
62,29,89,134
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार कटिबद्ध आहे.
गेल्या 24 तासांत 31,374 रुग्ण कोविड आजारातून बरे झाल्यामुळे  आतापर्यंत कोविडमधून बरे झालेल्यांची संख्या आता 3,18,52,802 झाली आहे.
परिणामी, भारतातील रोगमुक्ती दर सध्या 97.56% वर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सहयोगात्मक प्रयत्नांमुळे गेले सलग बासष्ठ दिवस, रोज नोंदल्या जाणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे
भारतात गेल्या 24 तासांत, 46,759 नव्या कोविड ग्रस्त रुग्णांची नोंद झाली.
देशातील सध्याच्या कोविड सक्रीय रुग्णांची संख्या 3,59,775 इतकी आहे. ही संख्या देशाच्या एकूण कोविड बाधित रुग्णसंख्येच्या 1.10% आहे.
देशात कोविड संसर्ग तपासणी चाचण्यांच्या क्षमतेचा विस्तार सुरु असून गेल्या 24 तासांत एकूण 17,61,110 चाचण्या करण्यात आल्या. देशात आतापर्यंत कोविड संसर्ग तपासणीच्या एकूण 51 कोटी 68 लाख  चाचण्या करण्यात आल्या आहेत.
देशभरात कोविड चाचण्यांच्या क्षमतेचा विस्तार होत असताना, साप्ताहिक पॉझिटीव्हिटी दर सध्या 2.19 % आहे, हा दर गेले 64 दिवस 3% हून कमी राहिला आहे. दैनंदिन पॉझिटीव्हिटी दर देखील आज 2.66% इतका आहे. दैनंदिन पॉझिटीव्हिटी दर आता गेले 33 दिवस 3% हून कमी आणि सलग 82 दिवस 5% हून कमी राहिला आहे.
संरक्षण मंत्रालय
कोरोना योद्ध्यांचा सन्मान करण्यासाठी नौदलाचे पश्चिम मुख्यालय सज्ज
(मुंबई, 2 मे 2020
कोरोना योद्ध्यांच्या कामाची दखल घेत त्यांच्या सन्मानार्थ देशातील सैन्य दलाने उद्या, 3 मे 2020 रोजी विविध उपक्रमांचे आयोजन केले आहे. ही घोषणा संरक्षण दल प्रमुख जनरल बिपिन रावत यांनी काल केली. याचाच एक भाग म्हणून नौदलाचे पश्चिम मुख्यालय, भारतीय नौदल जमिनीवर, हवेत आणि पाण्यावर विविध प्रात्यक्षिके करण्याचे नियोजन करीत आहे. त्यासाठी नियोजनाप्रमाणे आज तालिम सुरू आहे.
मुंबईत गेट वे ऑफ इंडिया येथे सायंकाळी 19:30 ते 23:59 वाजेपर्यंत या काळात नौदलाच्या साधारण 15 जहाजांवर रोषणाई केली जाणार आहे. ``इंडिया सॅल्युट्स करोना वॉरियर्स`` असा मजकूर लिहिलेले फलक झळकविले जाणार आहेत, जहाजांवर भोंगा वाजविला जाईल आणि 19:30 वाजता रोषणाई केली जाईल.
कोविड 19 चे रुग्ण उपचार घेत असलेल्या रुग्णालयांवर भारतीय नौदलाची विमान वाहतूक सेवा पुष्पवृष्टी करणार आहेत. कस्तुरबा गांधी रुग्णालय आणि आयएनएचएस अश्विनी, मुंबईत कुलाबा आणि जीएमसी आणि गोव्यातील ईएसआय रुग्णालय यांची यासाठी निवड झाली आहे. हा उपक्रम रात्री 10:00 ते 10:30 दरम्यान घेण्याचे ठरविण्यात आले आहे.
याशिवाय, गोवा येथे नौदलाच्या हवाई केंद्राच्या धावपट्टीवर मानवी साखळीच्या माध्यमातून करोना योद्धांचा सन्मान करणारा संदेश देण्यात येणार आहे. प्रत्येक उपक्रमाचे हवाई छायाचित्रीकरण करण्यात येणार आहे. या उपक्रमांदरम्यान सामाजिक सुरक्षित अंतर राखण्याच्या नियमांचे निश्चितच पालन केले जाणार आहे. उद्या ज्या वेळेत कार्यक्रम होणार आहेत, त्याच वेळेत आज सरावाचे नियोजन करण्यात आले आहे.
B.Gokhale/S.Shaikh/P.Kor
पंतप्रधान कार्यालय
एनएबीएच मान्यता प्राप्त केल्याबद्दल पंतप्रधानांकडून एम्स नागपूरच्या चमूचे अभिनंदन
एनएबीएच म्हणजेच रुग्णालये आणि रुग्णसेवांविषयीचे मानक प्राप्त करणारे पहिले एम्स ठरल्याबद्दल पंतप्रधान नरेंद्र मोदी यांनी एम्स नागपूरच्या चमूचे चे अभिनंदन केले आहे
एम्स नागपूरचे ट्विट सामायिक करत पंतप्रधानांनी ट्विट केले;
“या कामगिरीबद्दल @AIIMSNagpur च्या चमूचे अभिनंदन, ही कामगिरी करत दर्जेदार आरोग्य सेवा पुरवण्याचा एक मापदंड स्थापित केला आहे.”
श्रम आणि रोजगार मंत्रालय
इमारत आणि इतर बांधकाम कामगारांना आर्थिक मदत देण्यासाठी थेट लाभ हस्तांतरण योजनेचा वापर आणि राज्य कल्याण मंडळातर्फे वितरीत होणाऱ्या वस्तू प्रकारातील लाभांवरील निर्बंध
इमारत आणि इतर बांधकाम करणाऱ्या कामगारांना वस्तू आणि इतर गृहोपयोगी सामानाचे वितरण करू नये, त्याऐवजी या कामगारांच्या बॅंक खात्यांमध्ये थेट लाभ हस्तांतरण योजनेद्वारे आर्थिक मदत पुरविण्यात यावी असे निर्देश केंद्रीय श्रम आणि रोजगार मंत्रालयाने नुकत्याच जारी केलेल्या आदेशाद्वारे राज्य कल्याण मंडळाला दिले आहेत.
केंद्रीय श्रम आणि रोजगार मंत्रालयाच्या असे निदर्शनास आले होते की काही राज्य कल्याण मंडळे, कामगारांसाठी जीवन विमा, आरोग्य विमा, अपंगत्व लाभ, प्रसूतीविषयक फायदे आणि ज्येष्ठ वयात निवृत्तीवेतन अशा निश्चितपणे कल्याणकारी योजना राबविण्याऐवजी कंदील, रजया, छत्र्या, अवजारांच्या पेट्या, भांडीकुंडी, सायकल आणि तत्सम वस्तू देण्यासाठी खर्च करीत आहेत किंवा निविदा जारी करत आहेत. खरेदी प्रक्रियेमुळे संपूर्ण प्रक्रिया अनेकपदरी होऊन जाते आणि खरेदी तसेच वितरण या दोन्ही पातळ्यांवर गळतीची शक्यता बळावते म्हणून हा निर्णय घेण्यात आला आहे.
पैशांचे रोख स्वरूपातील हस्तांतरण तातडीच्या आदेशानुसार संपूर्णपणे थांबविण्यात आले असून आर्थिक मदतीसाठी थेट लाभ हस्तांतरण योजनेचा उपयोग करणे अनिवार्य करण्यात आले आहे. या आदेशान्वये कोणत्याही प्रकारच्या वस्तूंचे वितरण करण्यास प्रतिबंध घातला आहे. नैसर्गिक आपत्ती, रोगाची साथ, आग, धोकादायक व्यवसायामुळे किंवा इतर संकटामुळे झालेला अपघात अश्या असामान्य परिस्थितीत आणि तेही राज्य सरकारची परवानगी घेऊनच अशा प्रकारच्या वस्तूंच्या वितरणाला परवानगी देण्यात आली आहे, अन्यथा सामान्य परिस्थितीत तशी परवानगी नाही. अपवादात्मक परिस्थितीत बांधकाम मजुरांना कल्याणाच्या बाबतीत कोणतीही तडजोड करावी लागू नये याकरिता ही विशेष तरतूद करण्यात आली आहे.
सांस्कृतिक मंत्रालय
केंद्रीय सांस्कृतिक मंत्रालय आणि केंद्रीय वस्त्रोद्योग मंत्रालय यांच्यातर्फे “झरोखा” या अखिल भारतीय पातळीवरील भारतीय हस्तकला/ हातमाग, कला आणि संस्कृती यांच्यावर आधारित सर्वसमावेशक कार्यक्रमाचे आयोजन
भोपाळ येथे आज होत असलेल्या पहिल्या कार्यक्रमात स्त्रीत्वाचा आणि कला, हस्तकला तसेच संस्कृतीच्या क्षेत्रातील स्त्रियांच्या योगदानाचा उत्सव साजरा होत आहे
नवी दिल्ली, 8 मार्च 2022
स्वातंत्र्याच्या अमृतमहोत्सवाचा भाग म्हणून केंद्रीय सांस्कृतिक मंत्रालय आणि केंद्रीय वस्त्रोद्योग मंत्रालय यांनी ‘झरोखा’ या भारतीय हस्तकला/हातमाग,कला आणि संस्कृती यांच्यावर आधारित सर्वसमावेशक कार्यक्रमाचे आयोजन केले आहे. अखिल भारतीय पातळीवर साजरा होणार असलेला हा कार्यक्रम देशातील 13 राज्ये आणि केंद्रशासित प्रदेशांमधील 16 ठिकाणी आयोजित केला जाईल.
झरोखा हा पारंपारिक भारतीय कलाकुसर, हातमाग, कला आणि संस्कृतीचा उत्सव साजरा करणारा सोहोळा आहे. आंतरराष्ट्रीय महिला दिनाचे औचित्य साधून यातील पहिला कार्यक्रम आज 08 मार्च 2022 रोजी मध्य प्रदेशात भोपाळ येथे होत आहे. राणी कमलापती रेल्वे स्थानकावर हा कार्यक्रम होईल.
पहिल्या कार्यक्रमात स्त्रीत्वाचा आणि कला, कलाकुसर आणि संस्कृतीच्या क्षेत्रात स्त्रियांच्या योगदानाचा उत्सव साजरा होणार आहे. या कार्यक्रमातील सर्व स्टॉल महिला कारागीरांतर्फे उभारले जात आहेत ही या उत्सवाची खासियत आहे. या कार्यक्रमांचे उद्घाटन समाजासाठी आदर्शवत असणाऱ्या प्रख्यात कलाकार आणि पद्मश्री पुरस्कारप्राप्त महिलांच्या हस्ते होणार आहे. या महिला म्हणजे महिला सक्षमीकरणाचे झळाळते उदाहरण आहेत. झरोखा कार्यक्रमात त्यांचे सहभागी होणे इतर महिलांना पुढे येऊन विविध क्षेत्रात त्यांची बुद्धीमत्ता प्रदर्शित करण्यासाठी प्रेरणादायी ठरेल.
स्वातंत्र्याचा अमृतमहोत्सव हा केंद्र सरकारने प्रागतिक भारताच्या गेल्या 75 वर्षांच्या प्रवासाची आणि भारतीय जनता, त्यांची संस्कृती आणि कामगिरीचा वैभवशाली इतिहास यांचे स्मरण आणि उत्सव साजरा करण्याच्या उद्देशाने सुरु केलेला उपक्रम आहे.R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179